CELEX: 32007R1424
Language: hu
Date: 2007-12-04 00:00:00
Title: A Bizottság 1424/2007/EK rendelete ( 2007. december 4. ) az Európai Közösség és a tengerentúli országok és területek társulásáról szóló 2001/822/EK tanácsi határozat végrehajtásáról szóló 2304/2002/EK rendelet módosításáról, valamint a 10. Európai Fejlesztési Alap indikatív összegeinek kiosztásáról

5.12.2007   
            
            
               HU
            
            
               Az Európai Unió Hivatalos Lapja
            
            
               L 317/38
            
         
      A BIZOTTSÁG 1424/2007/EK RENDELETE
   
   (2007. december 4.)
   az Európai Közösség és a tengerentúli országok és területek társulásáról szóló 2001/822/EK tanácsi határozat végrehajtásáról szóló 2304/2002/EK rendelet módosításáról, valamint a 10. Európai Fejlesztési Alap indikatív összegeinek kiosztásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra („tengerentúli társulási határozat”) (1), és különösen annak 23. cikkére,
   tekintettel az Európai Közösség és a tengerentúli országok és területek társulásáról („tengerentúli társulási határozat”) szóló 2001/822/EK tanácsi határozat végrehajtásáról szóló, 2002. december 20-i 2304/2002/EK bizottsági rendeletre (2),
   tekintettel a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (3) (a továbbiakban: a 10. EFA létrehozásáról szóló belső megállapodás),
   tekintettel a 10. EFA-ra alkalmazandó pénzügyi szabályzatra (4),
   mivel:
   
               (1)
            
            
               Az újonnan létrehozott 10. Európai Fejlesztési Alap (a továbbiakban: 10. EFA) fényében össze kell hangolni a 2304/2002/EK rendeletnek a tengerentúli társulási határozat 23. cikke alapján elfogadott rendelkezéseit a társulási határozat módosításaival. Azokat az egyrészről az afrikai, karibi és csendes óceáni államok, másrészről az Európai Közösség és tagállamai között Cotonouban 2000. június 23-án aláírt partnerségi megállapodás (5) (az AKCS-EK partnerségi megállapodás) IV. melléklete megfelelő cikkeinek felülvizsgálatával is össze kell hangolni.
            
         
               (2)
            
            
               A tengerentúli országok és területek (a továbbiakban: TOT-ok) egyedi szükségleteire, lehetőségeire és korlátaira tekintettel, a TOT-oknak a 10. EFA pénzügyi támogatását költségvetési támogatásként kell megkapniuk, amennyiben a TOT-ok közkiadásainak kezelése megfelelően átlátható, felelős és hatékony. Továbbá a TOT-ok közbeszerzési eljárásainak meg kell felelniük a 10. EFA pénzügyi szabályzat átláthatóságra és nyilvánosságra vonatkozó normáinak. A 9. EFA során szerzett tapasztalatok alapján a 10. EFA pénzügyi támogatást csak rendkívüli körülmények között szabad projektek vagy programok támogatására nyújtani, nevezetesen amikor a költségvetési támogatás feltételei nem teljesülnek.
            
         
               (3)
            
            
               Az elfogadásuk feltételeként ellenőrizni kell, hogy az egységes programozási dokumentumok (EPD-k) az összes szükséges elemet tartalmazzák ahhoz, hogy a tengerentúli társulási határozat 20. cikkének (4) bekezdésében említett pénzügyi határozatot a Bizottság meghozhassa.
            
         
               (4)
            
            
               A tengerentúli társulási határozat II. Aa. melléklete 3. cikkének (1) bekezdésével összhangban az EPD-kben adott esetben különös figyelmet kell fordítani a kedvezményezett TOT-ok kormányzásának és intézményi lehetőségeinek megerősítését célzó intézkedésekre, és szükség esetén a tervezett intézkedések valószínű ütemezésére, többek között pénzügyi, adózási és igazságügyi területeken.
            
         
               (5)
            
            
               Rendelkezni kell arról, hogy a 10. EFA alapján történő juttatásokat úgy programozzák, hogy azok támogassák a regionális együttműködést és integrációt, tekintettel a TOT-ok rugalmasságának fokozására azon kihívások megoldásakor, amelyekkel kis sziget mikro-gazdaságokként szembesülnek, például a katasztrófákra való regionális felkészültség, valamint az azok enyhítését célzó kezdeményezések segítségével. Ebben az összefüggésben a koordinációt kifejezetten a regionális együttműködés és integráció támogatása, illetve a területi szintű támogatás között kell biztosítani. Külön figyelmet kell fordítani a TOT-ok, az AKCS-államok, valamint – más közösségi pénzügyi eszközökkel összhangban – a Szerződés 299. cikkének (2) bekezdésében említett legkülső régiók közötti együttműködésre is.
            
         
               (6)
            
            
               A 10. EFA alapján a kedvezményezett TOT-oknak kiosztott indikatív összegeket a tengerentúli társulási határozat II. Aa. melléklete 3. cikkének (5) bekezdésével összhangban kell megállapítani.
            
         
               (7)
            
            
               Az e rendeletben előírt intézkedésekkel kapcsolatban a TOT-okkal konzultáltak.
            
         
               (8)
            
            
               Az e rendeletben előírt intézkedések összhangban vannak a tengerentúli társulási határozat 24. cikkével létrehozott EFA-TOT bizottság véleményével,
            
         ELFOGADTA EZT A RENDELETET:
   1. cikk
   A 2304/2002/EK rendelet a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               Tárgy
               Ez a rendelet, a tizedik európai fejlesztési alap (EFA) értelmében, a tengerentúli társulási határozat és a 10. EFA-ra alkalmazandó pénzügyi szabályzat rendelkezései szerint, megállapítja a Bizottság által kezelt, a Közösség által a tengerentúli országoknak és területeknek (TOT-oknak) nyújtott pénzügyi támogatás programozására, végrehajtására és ellenőrzésére vonatkozó eljárásokat.”
            
         
               2.
            
            
               A 3. cikk helyébe a következő szöveg lép:
               „3. cikk
               Területi programozás
               A tengerentúli társulási határozat keretében a 10. EFA alapján vissza nem térítendő támogatásból finanszírozott intézkedéseket a 10. EFA-t létrehozó belső megállapodás hatálybalépése után a lehető legrövidebb időn belül az e rendelet mellékletében található minta szerinti EPD elfogadásával határozzák meg.”
            
         
               3.
            
            
               A 4. cikk helyébe a következő szöveg lép:
               „4. cikk
               Az EPD kidolgozása
               (1)   A TOT illetékes hatóságai, a fejlesztési folyamatban részt vevő érdekcsoportok lehető legszélesebb körével folytatott konzultáció után, az összegyűjtött tapasztalatok és a legalkalmasabb módszerek alapján, javaslatot készítenek az EPD-re.
               Az EPD-javaslatot az egyes TOT-ok szükségleteihez és sajátos körülményeihez kell igazítani. Ellenőrizendő eredményorientált mutatókat jelöl ki, valamint a helyi résztvevőknek az együttműködési programokért való felelősségvállalását ösztönzi.
               (2)   Az EPD-re tett javaslatról a TOT, az érintett tagállam és a Bizottság, adott esetben az illetékes küldöttségén keresztül, véleményt cserél.
               A TOT minden szükséges információt, beleértve a megvalósítási tanulmányok eredményeiről szóló tájékoztatást, megad a Bizottságnak, hogy levetővé tegye számára az EPD-tervezet lehető leghatékonyabb értékelését.
               (3)   A 10. EFA pénzügyi juttatását elvben költségvetési támogatásként kell nyújtani, kivéve rendkívüli és kellően indokolt körülmények esetén.
               Amennyiben a költségvetési támogatás feltételei nem teljesülnek, az EPD olyan intézkedéseket ír elő, amelyek megteremtik a költségvetési támogatáshoz szükséges feltételeket.
               Amennyiben a TOT saját elemzése a Közösségétől bármiben eltér, erről feljegyzést kell készíteni.”
            
         
               4.
            
            
               Az 5. cikk helyébe a következő szöveg lép:
               „5. cikk
               Az EPD értékelése a Bizottság által
               A Bizottság értékeli az EPD-re tett javaslatot, és megállapítja, hogy az minden szükséges elemet tartalmaz-e, és összeegyeztethető-e a tengerentúli társulási határozat, e rendelet és az érintett közösségi politika céljaival.
               A Bizottság értékeli az EPD-re tett javaslatot, és azt is megállapítja, hogy az tartalmazza-e az összes szükséges elemet ahhoz, hogy a Bizottság a tengerentúli társulási határozat 20. cikkének (4) bekezdésében említett finanszírozási határozatot meghozhassa.
               A Bizottság a benyújtott javaslatról tájékoztatja az Európai Beruházási Bankot.
               A Bizottság a közkiadások kezelésével kapcsolatban az átláthatóság, az elszámoltathatóság és a hatékonyság, valamint a közbeszerzések nyilvánosságának és átláthatóságának a 10. EFA-ra alkalmazandó pénzügyi szabályzat normáival összhangban végzett előzetes vizsgálata után dönt, hogy a 4. cikk (3) bekezdésének sérelme nélkül a 10. EFA-ból nyújtott pénzügyi támogatást költségvetési támogatásként, vagy programokra, illetve projektekre nyújtott támogatásként kell-e biztosítani.”
            
         
               5.
            
            
               A 6. cikk helyébe a következő szöveg lép:
               „6. cikk
               Regionális programok
               (1)   A 3–5. cikk értelemszerűen a tengerentúli társulási határozat II. Aa. melléklete 3. cikkének (2) bekezdése alapján a regionális együttműködés és integráció pénzügyi támogatására vonatkozik.
               A javaslatok értékelése során a Bizottság vizsgálja különösen azt, hogy azok milyen várható hatást gyakorolnak a kedvezményezett TOT integrációjára abban a régióban, amelyhez tartozik.
               Amennyiben lehetséges, a koordinációt a területi szintű programok és az AKCS-országokat és/vagy a Szerződés 299. cikkének (2) bekezdésében említett legkülső régiókat érintő intézkedések segítségével biztosítják. Ez magában foglalhatja az AKCS-országokkal és/vagy legkülső régiókkal való együttműködés megerősítése céljából a prioritások és az egyedi erőforrások kijelölését, valamint a közös érdekű cselekvések kiválasztásával kapcsolatos kijelölés és koordináció módozatait.
               A költségekre vonatkozó kötelezettségvállalást megelőzi a Bizottságnak a programok vagy projektek támogatásáról szóló finanszírozási határozata.
               (2)   A megfelelő nagyságrend elérése és a hatékonyság fokozása érdekében, a regionális programok finanszírozására a regionális és a területi alapok egyértelműen területi összetevővel együtt vehetők igénybe.
               (3)   A 8. és a 16–30. cikket a regionális programokra értelemszerűen alkalmazni kell.”
            
         
               6.
            
            
               A 7. cikk helyébe a következő szöveg lép:
               „7. cikk
               A tartalék felhasználása
               (1)   A Bizottság a »B« tartalék forrásait az e rendelet 22. cikkében említett félidős felülvizsgálat alapján, a tengerentúli társulási határozat II. Aa. melléklete 3. cikke (4) bekezdésének b) pontjában említett célokra bocsátja rendelkezésre. A Bizottság a már kiosztott indikatív összegeket ennek megfelelően kiigazítja, és tájékoztatja a TOT-okat és a tagállamokat az új felosztással kapcsolatos határozatáról.
               (2)   A tengerentúli társulási határozat 28. cikkében, és a II. D. mellékletben meghatározott forrásokkal kapcsolatos kötelezettségválalás alkalmazásában, azok a TOT-ok, amelyek az abban meghatározott támogatásra jogosultnak tartják magukat, hiánytalan kérelmet nyújtanak be a Bizottság által rendelkezésre bocsátott formanyomtatványokon, és megadják az annak elbírálásához szükséges összes információt.
               A kérelmet legkésőbb azt az évet követő év végéig kell benyújtani a Bizottságnak, amelyben a további támogatást igénylik.
               A Bizottság határozatáról a TOT-ot a lehető legrövidebb időn belül tájékoztatja.”
            
         
               7.
            
            
               A 8. cikk helyébe a következő szöveg lép:
               „8. cikk
               Kötelezettségvállalások
               (1)   A TOT-oknak nyújtott pénzügyi támogatás kiadásaira a Bizottság a 10. EFA-ra alkalmazandó pénzügyi szabályzattal összhangban vállal kötelezettséget.
               (2)   Az EDP alkalmazási körén belül a kiadásokkal kapcsolatos kötelezettségvállalást megelőzi a Közösség elvben költségvetési támogatásra vonatkozó finanszírozási határozata, kivéve rendkívüli és kellően indokolt körülmények esetén.
               (3)   Az EDP alkalmazási körén kívül, a tengerentúli társulási határozat II. Aa. melléklete 3. cikkének (4) bekezdésével összhangban képzett »B« tartalék fel nem osztott forrásait a Bizottság köti le, és a 10. EFA-ra alkalmazandó pénzügyi szabályzattal összhangban hajtja végre.”
            
         
               8.
            
            
               A 9. cikk helyébe a következő szöveg lép:
               „9. cikk
               Kifizető ügynökök
               Azok a TOT-ban működő pénzintézetek, amelyeknél a Bizottság, a 10. EFA-ra alkalmazandó pénzügyi szabályzattal összhangban, a TOT-tal való együttműködés végrehajtásának céljából számlát nyit, kifizető ügynökként működnek.
               A kifizető ügynököknél a Közösségben elhelyezett pénzeszközök kamatoznak.
               A kifizető ügynökök szolgáltatásaikért díjazást nem kapnak, és a pénzeszközök nem kamatoznak.”
            
         
               9.
            
            
               A 10. cikk helyébe a következő szöveg lép:
               „10. cikk
               A szerződésekre vonatkozó általános szabályok
               (1)   A szerződések odaítélésére vonatkozó eljárásokat a finanszírozási megállapodásokban kell rögzíteni.
               (2)   Amennyiben a pénzügyi támogatást költségvetési támogatásként nyújtják, az érintett TOT közbeszerzési eljárásait alkalmazzák.
               (3)   A szerződések odaítélésére minden más esetben a 10. EFA-ra alkalmazandó pénzügyi szabályzat vonatkozó rendelkezései az irányadók.”
            
         
               10.
            
            
               A 13. cikk helyébe a következő szöveg lép:
               „13. cikk
               Küldöttségek
               (1)   Amennyiben a Bizottságot – küldöttségvezető irányításával – küldöttség képviseli, az érintett TOT-ot erről megfelelően tájékoztatni kell. Ilyen esetekben a 10. EFA-ra alkalmazandó pénzügyi szabályzatnak a meghatalmazás alapján eljáró, engedélyezésre jogosult és a számvitelért felelős tisztviselőkre vonatkozó rendelkezései alkalmazandók.
               (2)   Az érintett TOT-ban a küldöttségvezető a fő kapcsolattartó az együttműködésben részt vevő különböző szereplők számára. Együttműködik, és szorosan együtt dolgozik az engedélyezésre jogosult területi tisztviselővel.
               (3)   A küldöttségvezetőt ellátják a szükséges utasításokkal és felruházzák a szükséges hatáskörökkel ahhoz, hogy az e rendelet hatálya alá tartozó valamennyi intézkedést elősegíthesse és előmozdíthassa.
               (4)   A küldöttségvezető rendszeresen tájékoztatja a TOT hatóságait az olyan közösségi tevékenységekről, amelyek közvetlenül érinthetik a Közösség és az érintett TOT együttműködését.”
            
         
               11.
            
            
               A 14. cikk helyébe a következő szöveg lép:
               „14. cikk
               Engedélyezésre jogosult területi tisztviselő
               (1)   Minden TOT kormánya engedélyezésre jogosult területi tisztviselőt nevez ki, aki minden olyan intézkedésnél képviseli, amelyet az EFA-nak a Bizottság és a bank által kezelt eszközeiből finanszíroznak. Az engedélyezésre jogosult területi tisztviselő a helyettesítésére egy vagy több engedélyezésre jogosult helyettes területi tisztviselőt nevez ki, arra az esetre, ha nem lenne képes a feladatait ellátni, és a kinevezésről tájékoztatja a Bizottságot. Ahol az intézményi kapacitás és a hatékony és eredményes pénzgazdálkodás feltételei teljesülnek, az engedélyezésre jogosult területi tisztviselő az érintett programok és projektek végrehajtásával kapcsolatos feladatait a TOT felelős közigazgatási szervére átruházhatja. Az engedélyezésre jogosult területi tisztviselő a feladatok átruházásáról a Bizottságot tájékoztatja.
               Amikor a Bizottság tudomására jutnak olyan problémák, amelyek az EFA forrásainak kezelésével kapcsolatos eljárások lefolytatásával függnek össze, a Bizottság az engedélyezésre jogosult területi tisztviselővel közösen felveszi a kapcsolatot mindenkivel, akivel a helyzet orvoslása érdekében szükséges, és megteszi az esetleges megfelelő lépéseket.
               Az engedélyezésre jogosult területi tisztviselő csak azokért a végrehajtással kapcsolatos feladatokért vállal pénzügyi felelősséget, amelyeket rábíztak.
               Amennyiben az EFA forrásainak kezelése decentralizált és olyan további hatásköröktől függ, amelyeket a Bizottság biztosíthat, az engedélyezésre jogosult területi tisztviselő:
               
                           a)
                        
                        
                           felelős az együttműködés végrehajtásának koordinálásáért, programozásáért, rendszeres figyelemmel kíséréséért és az éves, félidős és záró felülvizsgálatáért, valamint adott esetben az adományozókkal folyó koordinációért;
                        
                     
                           b)
                        
                        
                           a Bizottsággal való szoros együttműködésben felel a programok és projektek kidolgozásáért, benyújtásáért és értékeléséért;
                        
                     
                           c)
                        
                        
                           elkészíti a pályázati anyagokat és szükség esetén az ajánlattételi felhívási okmányokat;
                        
                     
                           d)
                        
                        
                           benyújtja a pályázati anyagokat és adott esetben az ajánlattételi felhívási okmányokat jóváhagyásra a Bizottsághoz a pályázati felhívás és adott esetben az ajánlattételi felhívások közzététele előtt;
                        
                     
                           e)
                        
                        
                           a Bizottsággal való szoros együttműködésben pályázati felhívásokat és adott esetben ajánlattételi felhívásokat tesz közzé;
                        
                     
                           f)
                        
                        
                           átveszi a pályázatokat és adott esetben az ajánlatokat, valamint a pályázatok másolatait eljuttatja a Bizottságnak; elnököl az ajánlatok felbontásánál, és a pályázatok érvényességi idején belül, a szerződések jóváhagyásához szükséges idő beszámításával, megállapítja a vizsgálatuk eredményeit;
                        
                     
                           g)
                        
                        
                           meghívja a Bizottságot a pályázatok és adott esetben az ajánlatok felbontására, és értesíti a Bizottságot a pályázatok és ajánlatok vizsgálatának eredményéről és a szerződések és támogatások odaítélésének jóváhagyására vonatkozó javaslatokról;
                        
                     
                           h)
                        
                        
                           jóváhagyásra benyújtja a Bizottsághoz a szerződéseket és program-előirányzatokat és azok esetleges módosító záradékait;
                        
                     
                           i)
                        
                        
                           aláírja a Bizottság által jóváhagyott szerződéseket és azok módosító záradékait;
                        
                     
                           j)
                        
                        
                           a hozzárendelt pénzeszközök határain belül jóváhagyja és engedélyezi a kiadásokat; és
                        
                     
                           k)
                        
                        
                           az intézkedések végrehajtása során foganatosítja azokat a változtatásokat, amelyek az engedélyezett programok és projektek szabályos végrehajtásához gazdasági és technikai szempontból szükségesek.
                        
                     (2)   Az intézkedések végrehajtása során, figyelemmel arra a követelményre, hogy tájékoztatnia kell a Bizottságot, az engedélyezésre jogosult területi tisztviselő a következőkről dönt:
               
                           a)
                        
                        
                           a programok és projektek technikai kiigazításai és változtatásai olyan részletkérdésekben, amelyek nem érintik a választott technikai megoldást, amennyiben a finanszírozási megállapodásban meghatározott kiigazítási tartalék korlátain belül maradnak;
                        
                     
                           b)
                        
                        
                           műszaki, gazdasági vagy szociális okokból indokolt helyszínváltoztatás több egységet átfogó programoknál vagy projekteknél;
                        
                     
                           c)
                        
                        
                           késedelmi bírságok kivetése vagy elengedése;
                        
                     
                           d)
                        
                        
                           kezesek felmentése;
                        
                     
                           e)
                        
                        
                           áruk vásárlása a belföldi piacon, tekintet nélkül azok származására;
                        
                     
                           f)
                        
                        
                           olyan építőgép és berendezés alkalmazása, amely nem a TOT-okból, a tagállamokból vagy az AKCS-országokból származik, feltéve, hogy a TOT-okban, a tagállamokban vagy az AKCS-országokban nem gyártanak hasonló gépet és berendezést;
                        
                     
                           g)
                        
                        
                           alvállalkozásba adás;
                        
                     
                           h)
                        
                        
                           végső átvétel, amennyiben a Bizottság az előzetes átvételnél jelen volt, a megfelelő jegyzőkönyvet hitelesítette, és megfelelő esetben jelen van a végső átvételnél, különösen akkor, ha az előzetes átvételnél rögzített kifogásolások mennyisége miatt jelentős utólagos javításra van szükség; és
                        
                     
                           i)
                        
                        
                           tanácsadók és technikai segítségnyújtásban közreműködő egyéb szakértők megbízása.
                        
                     (3)   Az engedélyezésre jogosult területi tisztviselő feladata továbbá:
               
                           a)
                        
                        
                           az éves végrehajtási beszámoló kidolgozása és a Bizottsághoz történő benyújtása, az ellenőrző bizottság jóváhagyását követően;
                        
                     
                           b)
                        
                        
                           a 22. cikkben említett félidős felülvizsgálat elvégzése;
                        
                     
                           c)
                        
                        
                           annak biztosítása, hogy az EFA-programok kezelésében és végrehajtásában részt vevő szervek a támogatással kapcsolatos minden ügyletre külön számviteli rendszert vagy megfelelő számviteli szabályzatot használjanak; és
                        
                     
                           d)
                        
                        
                           a 16., 19., 24. és 30. cikk végrehajtásának biztosításához szükséges intézkedések megtétele.
                        
                     (4)   Ha a 21. cikkben említett éves végrehajtási beszámolót benyújtják, a Bizottság és az engedélyezésre jogosult területi tisztviselő felülvizsgálja az előző év főbb eredményeit.
               E felülvizsgálat után a Bizottság észrevételeket juttathat el az engedélyezésre jogosult területi tisztviselőhöz. Az engedélyezésre jogosult területi tisztviselő közli a Bizottsággal, hogy az észrevételekre tekintettel milyen intézkedéseket hoztak. Ha a Bizottság kellően megalapozott esetek alapján arra a véleményre jut, hogy az intézkedések nem kielégítők, az okok megadásával ajánlásokat tehet a módosítást illetően a TOT-nak és az engedélyezésre jogosult területi tisztviselőnek azzal a céllal, hogy javítsa az ellenőrzés vagy kezelés szabályozásának hatékonyságát.
               Ezeknek az ajánlásoknak a kézhezvétele után az engedélyezésre jogosult területi tisztviselő bemutathatja, hogy milyen lépéseket kell tenni az ellenőrzés vagy a kezelés szabályozásának a javítására, vagy ismerteti, hogy miért nem tettek ilyen lépéseket.”
            
         
               12.
            
            
               A 22. cikk helyébe a következő szöveg lép:
               „22. cikk
               Félidős felülvizsgálat
               (1)   A félidős felülvizsgálatot azért kell elvégezni, hogy megvizsgálják az EPD kezdeti eredményeit; ezek mennyiben relevánsak, és a célok milyen mértékben valósultak meg.
               Ennek során a pénzügyi források felhasználását, valamint az ellenőrzés és végrehajtás működését is értékelik.
               (2)   A félidős vizsgálatot a Bizottság felelősségi körében kell elvégezni, együttműködésben az engedélyezésre jogosult területi tisztviselővel és az illetékes tagállammal.
               A félidős vizsgálatot rendszerint 30–42 hónappal a 10. EFA-t létrehozó belső megállapodás hatálybalépése után kell elvégezni.
               Az EPD-ben más határidő is kitűzhető, különösen a költségvetési támogatás esetében meghatározott mutatók esetében.
               A félidős felülvizsgálatot független értékelő végzi el, az ellenőrző bizottságnak nyújtják be, majd megküldik a Bizottságnak.
               (3)   A Bizottság, az EPD-ben meghatározott kritériumok alapján ellenőrzi a felülvizsgálat helytállóságát és minőségét, figyelemmel többek között az EFA keretösszegre.”
            
         
               13.
            
            
               A 27. cikk helyébe a következő szöveg lép:
               „27. cikk
               Az EFA keretösszegének kiigazítása
               Az ellenőrzési, könyvvizsgálati és értékelési eredmények alapján a Bizottság – saját kezdeményezésére, vagy az érintett TOT javaslatára, az ellenőrzőbizottság állásfoglalásának figyelembevételével – kiigazíthatja az eredeti EPD összegeit és feltételeit, a TOT mindenkori szükségleteinek és teljesítményének, valamint a TOT legfrissebb rendelkezésre álló statisztikai adatainak figyelembevételével.
               Az ilyen kiigazítást általában a 22. cikkben említett félidős felülvizsgálat keretében, vagy szabálytalanságok esetén a lehető legrövidebb időn belül, a tengerentúli társulási határozat 24. cikke szerinti eljárással összhangban kell elvégezni.”
            
         
               14.
            
            
               A 29. cikk helyébe a következő szöveg lép:
               „29. cikk
               Behajtás és visszafizetés
               (1)   A Bizottság számára a visszafizetést a 10. EFA-ra alkalmazandó pénzügyi szabályzattal összhangban kiállított behajtási határozatban szereplő esedékességi határidőig kell teljesíteni. Ez az esedékességi határidő a határozat kibocsátását követő második hónap utolsó napja.
               (2)   Amennyiben a visszafizetés késedelmesen történik, az (1) bekezdésben meghatározott nap és a visszafizetés tényleges napja közötti időszakra késedelmi kamatot számítanak fel. Ez a kamatláb másfél százalékponttal meghaladja azt a kamatlábat, amelyet az Európai Központi Bank annak a hónapnak az első munkanapján legfontosabb refinanszírozási ügyleteiben alkalmaz, amely hónapra az esedékesség dátuma esik.
               (3)   Az engedélyezésre jogosult területi tisztviselő könyvelést vezet a már kifizetett közösségi támogatás behajtandó összegeiről, és biztosítja, hogy ezen összegeket indokolatlan késedelem nélkül hajtsák be.
               A kedvezményezett a behajtandó összegeket a késedelmi kamatokkal együtt fizeti vissza oly módon, hogy a meghatározott összegeket levonja a következő költségkimutatásából és a Bizottsághoz intézett kifizetés iránti kérelemből; amennyiben ez nem elegendő, a Közösség javára visszafizetést teljesít.
               Az engedélyezésre jogosult területi tisztviselő évente egyszer megküldi a Bizottságnak a behajtási eljárás megindításának éve szerint rendszerezett, az adott időpontban még be nem hajtott összegekről szóló kimutatást.”
            
         
               15.
            
            
               A melléklet helyébe új melléklet lép, melynek szövegét e rendelet melléklete tartalmazza.
            
         2. cikk
   A tengerentúli társulási határozat II. Aa. melléklete 3. cikkének (5) bekezdésével összhangban a 10. EFA alapján kiosztott indikatív összegek a következők:
   
               (millió EUR)
            
         
               TOT-ok
            
            
               10. EFA indikatív felosztás
            
         
               Új-Kaledónia
            
            
               19,81
            
         
               Francia Polinézia
            
            
               19,79
            
         
               Wallis és Futuna
            
            
               16,49
            
         
               Mayotte
            
            
               22,92
            
         
               St Pierre és Miquelon
            
            
               20,74
            
         
               Aruba
            
            
               8,88
            
         
               Holland Antillák
            
            
               24
            
         
               Falkland-szigetek
            
            
               4,13
            
         
               Turks- és Caicos-szigetek
            
            
               11,85
            
         
               Anguilla
            
            
               11,7
            
         
               Montserrat
            
            
               15,66
            
         
               Szent Ilona (Ascension, Tristan da Cunha-szigetek)
            
            
               16,63
            
         
               Pitcairn-szigetek
            
            
               2,4
            
         
               
                  Regionális együttműködés és integráció
               
            
            
               40
            
         
               
                  Fel nem osztott B tartalék
               
            
            
               15
            
         3. cikk
   Ezt a rendeletet az Európai Unió Hivatalos Lapjában ki kell hirdetni.
   Ez a rendelet a 10. EFA-t létrehozó belső megállapodás hatálybalépésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 4-én.
      
         
            a Bizottság részéről
         
         Louis MICHEL
         
         
            a Bizottság tagja
         
      
   
   
      (1)  HL L 314., 2001.11.30., 1. o. A 2007/249/EK határozattal (HL L 109., 2007.4.26., 33. o.) módosított határozat.
   
      (2)  HL L 348., 2002.12.21., 82. o.
   
      (3)  HL L 247., 2006.9.9., 32. o.
   
      (4)  Még nem tették közzé – COM(2007) 410 végleges, 2007.7.16.
   
      (5)  HL L 317., 2000.12.15., 3. o. Legutóbb az AKCS–EK Miniszterek Tanácsának 1/2006 határozatával módosított megállapodás (HL L 247., 2006.9.9., 22. o.).
   
      MELLÉKLET
      
         
            „MELLÉKLET
            A TENGERENTÚLI ORSZÁGOK ÉS TERÜLETEK EGYSÉGES PROGRAMOZÁSI DOKUMENTUMAINAK ÁLLANDÓ FELÉPÍTÉSE A 10. EFA HATÁLYA ALATT
            A teljes szöveg, beleértve az összefoglalót és az 1–6. fejezetet, legfeljebb 15 oldal lehet (szavak száma), plusz mellékletek.
            A. RÉSZ:   EGYÜTTMŰKÖDÉSI STRATÉGIA
            Összefoglaló
            Az EPD-knek féloldalas összefoglalóval kell kezdődniük. Az összefoglalónak tartalmaznia kell a TOT-ot közép- és hosszú távon érintő fő politikai, intézményi, gazdasági, szociális vagy környezetvédelmi kihívásokat, az EPD fő célkitűzését, a kiemelt terület kiválasztásának fő indokait, valamint a pénzeszközök általános elosztását.
            1. fejezet:   EK-együttműködési célkitűzések
            Ebben a szakaszban a széles körű EK-együttműködési célkitűzések kerülnek kifejezett megállapításra, amint azokat az EK-Szerződés, a tengerentúli társulási határozat, nemzetközi megállapodások és az EK fejlesztési szakpolitikájáról szóló legutóbbi nyilatkozat meghatározták.
            2. fejezet:   A politikai, gazdasági, szociális és környezetvédelmi helyzet értékelése
            Ki kell térni a fő hazai politikai fejleményekre/kérdésekre és a külkapcsolatok vonatkozó szempontjaira, beleértve a politikai helyzetet, kereskedelmi szempontokat, a gazdasági és szociális helyzetet, környezetvédelmi szempontokat és végül a jelenlegi politikák fenntarthatóságát, illetve a középtávú kihívásokat is.
            Ez egy elemző, és nem csupán leíró munka kell, hogy legyen. Az elemzésnek párbeszéden kell alapulnia, (adott esetben) más adományozókkal történő szoros együttműködésben és nem kormányzati szereplők bevonásával elkészítve.
            Ahol fontos, külön figyelmet kell fordítani a nemzetközi felelősségteljes kormányzás elveinek végrehajtására a pénzügyi, adóügyi és igazságügyi területeken, valamint ebben az összefüggésben a reformok mértékére és ütemezésére.
            Ugyanilyen módon, külön figyelmet kell fordítani arra, hogy állnak-e rendelkezésre naprakész statisztikai adatok.
            3. fejezet:   A TOT politikai napirendje
            Ez a szakasz tömör nyilatkozatot tartalmaz a kormány hivatalos politikai okmányokban, közép- vagy hosszú távú tervekben, reformstratégiákban vagy fejlesztési programokban meghatározott céljairól és célkitűzéseiről. A nyilatkozatnak ki kell egészülnie annak megjelölésével, hogy a kormány hogyan javasolja e célkitűzések megvalósítását.
            4. fejezet:   A múltbeli és folyamatban lévő EK-együttműködés értékelése
            Ennek a szakasznak a múltbeli és folyamatban lévő EK-együttműködés eredményeiről és »összegyűjtött tapasztalatairól« kell rövid beszámolót tartalmaznia. A TOT, az egyedi ágazatok vagy projektek tárgyhoz tartozó értékelésein alapuló ajánlásokat figyelembe kell venni.
            Egy koherenciazáradék (EK politikai csomag) értékeli az EPD és más közösségi politikák, erőforrások és eszközök közötti kapcsolódásokat. Az EU-tagállamok és (adott esetben) más adományozók programjait fel kell vázolni. Külön figyelmet kell fordítani a területi és regionális programok közötti koordinációra, valamint az AKCS-országokkal és a Szerződés 299. cikkének (2) bekezdésében említett legkülső régiókkal való együttműködésre.
            5. fejezet:   Válaszstratégia
            Ez a szakasz az EK-együttműködés stratégiai lehetőségeit határozza meg, kijelölve azt a területet/ágazatot, amelyre a segítségnyújtás összpontosít. A választási lehetőség logikusan következik a következőkből:
            
                        —
                     
                     
                        EK politikai célkitűzések,
                     
                  
                        —
                     
                     
                        a TOT helyzetének és fejlesztési stratégiájának elemzése, amely meghatározza a támogatási stratégia helytállóságát és fenntarthatóságát,
                     
                  
                        —
                     
                     
                        bármely »politikai csomag«/koherencia elemző dolgozattal összefüggésben meghozott következtetések,
                     
                  
                        —
                     
                     
                        a rendelkezésre álló pénzeszközök indikatív nagyságrendje,
                     
                  
                        —
                     
                     
                        az összegyűjtött tapasztalatok a múltbeli és a folyamatban lévő EK-tevékenységekkel kapcsolatban,
                     
                  
                        —
                     
                     
                        a más jelentős adományozóktól, illetve a TOT kormányának saját programjaiból származó támogatásokat kiegészítő jelleg. A közösségi segítségnyújtást olyan területekre kell összpontosítani, ahol annak komparatív előnyei vannak, vagy különleges szakértelemmel bír.
                     
                  Ez a szakasz tartalmazza az intézményi kapacitások tömör értékelését is, és amennyiben szükséges, foglalkozik az intézményi fejlesztési, illetve a kapacitásbővítési intézkedések iránti esetleges igénnyel, vagy a kormányzás megerősítését szolgáló intézkedések támogatásával, beleértve adott esetben a pénzügyi, adóügyi és igazságügyi területeken is.
            Ha a finanszírozás módjának programok vagy projektek támogatását javasolják, ismertetni kell azokat a rendkívüli és kellően indokolt körülményeket, amelyek nem teszik lehetővé a támogatás költségvetési támogatásként történő nyújtását. Amennyiben a költségvetési támogatás feltételei nem teljesülnek, ismertetni kell azokat az intézkedéseket, amelyeket annak érdekében fognak meghozni, hogy a költségvetési támogatás feltételei megvalósuljanak.
            B. RÉSZ:   TERÜLETI PROGRAM
            6. fejezet:   Területi program
            Ez a fejezet bemutatja a TOT területi programját, amely a stratégiai elemzésen alapszik, és nem mondhat ellent a stratégiai elemzésnek. A területi program az EPD szerves része és a következő szakaszokból kell állnia:
            A. LEHETŐSÉG:   ÁGAZATI POLITIKAI TÁMOGATÁSI PROGRAM
            Megjelölés
            
                        Cím
                     
                     
                         
                     
                  
                        Összes költség
                     
                     
                        
                           Adja meg: EK-hozzájárulás és adott esetben a kedvezményezett TOT hozzájárulásai (és adott esetben egyéb adományozók hozzájárulásai)
                        
                     
                  
                        Támogatási módszer/kezelési mód
                     
                     
                        Ágazati politikai támogatási program:
                        
                                    —
                                 
                                 
                                    az ágazat költségvetésének támogatása (központosított kezelés),
                                 
                              
                                    —
                                 
                                 
                                    összevont alap (központosított (közvetlen vagy közvetett/decentralizált)/vagy közös kezelés),
                                 
                              
                                    —
                                 
                                 
                                    projektmódozat ((közvetlen vagy közvetett) központosított/decentralizált/vagy közös kezelés).
                                 
                              
                  
                        DAC-kód
                     
                     
                         
                     
                     
                        Ágazat
                     
                     
                         
                     
                  1.   Indoklás és a TOT háttere
            Gazdasági és társadalmi helyzet
            Fő következtetések a makrogazdasági helyzet értékeléséről, különösen a közép- és hosszú távú kilátásokkal kapcsolatban.
            Amennyiben a finanszírozás módjaként költségvetési támogatást alkalmaznak, adja meg a következőket:
            
                        —
                     
                     
                        Makrogazdasági helyzet: a GDP szerkezete; a GDP növekedését és az inflációt magában foglaló friss gazdasági teljesítmény adatok és várható tendenciák; államháztartás, költségvetési hiány, államadósság terhe és hátralék összege; a kulcsfontosságú ágazatokra fordított összegek hányada; fizetési mérleg, folyó fizetési mérleg és tőkemozgások mérlege, tartalékok; monetáris helyzet; a külső támogatások szerepe a gazdaságban; kapcsolat a Nemzetközi Valutaalappal.
                     
                  
                        —
                     
                     
                        A szegénység profilja és tendenciái: a lakosság egy főre eső reál GDP-jének alakulása; a gazdasági növekedési ráta és a szegénység csökkentésének kihívása közötti összefüggés; a szegénységet mérő felmérések eredményei; a fő szociális mutatók helyzete más országokhoz viszonyítva; az elmúlt évek mutatóinak alakulása (amennyiben rendelkezésre állnak).
                     
                  
                        —
                     
                     
                        A költségvetési támogatásra vonatkozó jogosultsági feltétel teljesül, tehát fennáll a kellőképpen stabil makrogazdasági helyzet.
                     
                  A kedvezményezett TOT együttműködési politikája
            Fő politika, stratégiai prioritások és irányok:
            
                        —
                     
                     
                        A nemzeti fejlesztési politika és stratégia fő jellemzői (jelenlegi helyzet elemzése, politikai és stratégiai nyilatkozat, cselekvési terv(ek), középtávú pénzügyi terv és költségvetés, teljesítménymérés, -ellenőrzés és -értékelés).
                     
                  
                        —
                     
                     
                        A politika és stratégia valósághűsége (például gazdasági növekedés és szegénység csökkentése közötti kapcsolat, stratégiai irányok).
                     
                  
                        —
                     
                     
                        A kormány általános és az ágazati minisztérium konkrét felelősségvállalása a politikáért és a stratégiáért.
                     
                  A kormányzati ágazati program
            A kormányzati ágazati program eredete és státusa:
            
                        —
                     
                     
                        Az ágazati politikára, az ágazati költségvetésre és (amennyiben rendelkezésre áll) a középtávú pénzügyi tervre vonatkozó értékelés fő ténymegállapításai, valamint a területi stratégiai keretrendszerrel való kapcsolatuk.
                     
                  
                        —
                     
                     
                        Az intézményi kapacitás felmérése.
                     
                  
                        —
                     
                     
                        Az ágazati politikák és stratégiák végrehajtásának ellenőrzésére szolgáló átfogó keretrendszer.
                     
                  Amennyiben a finanszírozás módjaként költségvetési támogatást alkalmaznak, adja meg az államháztartás irányításának felmérésére vonatkozó fő következtetéseket:
            
                        —
                     
                     
                        A meglévő államháztartás-irányítási rendszer minősége, beleértve az ágazatokra vonatkozó esetleges egyedi államháztartás-irányítási kérdéseket és reformokat is;
                     
                  
                        —
                     
                     
                        Az államháztartás-irányítás tökéletesítését szolgáló folyamat értékelése;
                     
                  Amennyiben költségvetési támogatást alkalmaznak, jelölje meg, ha a vonatkozó jogosultsági feltételek teljesültek:
            
                        —
                     
                     
                        pontosan meghatározott ágazati politika, és
                     
                  
                        —
                     
                     
                        pontosan meghatározott program az államháztartás irányításának tökéletesítésére.
                     
                  Összegyűjtött tapasztalatok
            Hivatkozás a vonatkozó korábbi intézkedések felülvizsgálataira, felméréseire, ellenőrzési eredményeire és értékeléseire.
            Kiegészítő intézkedések
            Az EK folyamatban lévő intézkedéseinek általános áttekintése; más adományozók és/vagy a kedvezményezett TOT-nak ezen intézkedést kiegészítő intézkedései.
            Adományozók koordinációja
            A kedvezményezett TOT-tal és/vagy egyéb adományozókkal, nevezetesen a tagállamokkal való koordináció eljárásának leírása.
            2.   Leírás
            Célkitűzések és a várható eredmények
            A kormányzati ágazati program célkitűzései és fő elemei, valamint ezen ágazati politikai támogatási program azon programhoz kapcsolódó célkitűzései.
            A kormányzati ágazati program és az ágazati politikai támogatási program várható eredményei; az ágazati politikai támogatási program alapján vállalt egyedi tevékenységek.
            Érdekelt felek
            A fő érdekelt felek, köztük a kedvezményezettek leírása; konzultáció a civil társadalommal és más partnerekkel; az intézményi kapacitás tulajdonlási viszonyai és felmérése.
            Kockázatok és átvállalások
            A fő kockázatok megjelölése és az enyhítő intézkedések áttekintése; a javasolt intézkedés fenntarthatóságát igazoló elemek. Ha finanszírozási módként költségvetési támogatást alkalmaznak, a jogosultsági feltételekkel kapcsolatos kockázatokat meg kell említeni.
            Több területhez is kapcsolódó kérdések
            Környezeti fenntarthatóság, nemek közötti egyenlőség, felelősségteljes kormányzás és emberi jogok.
            3.   Végrehajtási kérdések
            Végrehajtás módja
            A kiválasztott finanszírozási módnak megfelelően válassza ki a vonatkozó lehetőséget:
            
                        —
                     
                     
                        Központosított kezelés.
                     
                  
                        —
                     
                     
                        Valamely nemzetközi szervezettel történt megállapodás aláírása alapján közös kezelés.
                     
                  
                        —
                     
                     
                        Valamely TOT-tal történt finanszírozási megállapodás aláírása alapján decentralizált kezelés (részben központosított végrehajtás, illetve részben decentralizált végrehajtás esetén ezt a lehetőséget válassza).
                        Decentralizált közbeszerzési szerződések és támogatás odaítélési eljárások esetén:
                        
                                    —
                                 
                                 
                                    a Bizottság az 50 000 EUR-t meghaladó közbeszerzési szerződések szerződéskötési eljárásait előzetesen, az 50 000 EUR-val egyenlő vagy az alatti közbeszerzési szerződések szerződéskötési eljárásait pedig utólagosan ellenőrzi,
                                    vagy
                                 
                              
                                    —
                                 
                                 
                                    a Bizottság utólag ellenőrzi a szerződéskötési eljárásokat (a teljes decentralizáció csak akkor választható, ha a decentralizáció pénzügyi szabályzatban meghatározott feltételei teljes mértékben teljesülnek).
                                 
                              A kifizetések decentralizációja esetén (csak akkor lehetséges, ha a vonatkozó szerződések odaítélési eljárásait decentralizálták):
                        
                                    —
                                 
                                 
                                    a működési költségek és szerződések kifizetései a program becslések alapján a következő plafonértékekig decentralizáltak:
                                    
                                                Építési beruházások
                                             
                                             
                                                Áruk beszerzése
                                             
                                             
                                                Szolgáltatások
                                             
                                             
                                                Támogatások
                                             
                                          
                                                < 300 000 EUR
                                             
                                             
                                                < 150 000 EUR
                                             
                                             
                                                < 200 000 EUR
                                             
                                             
                                                ≤ 100 000 EUR
                                             
                                          vagy
                                 
                              
                                    —
                                 
                                 
                                    a kifizetések teljes mértékben decentralizáltak. (a teljes decentralizáció csak akkor választható, ha a decentralizációnak a pénzügyi szabályzatban meghatározott feltételei teljes mértékben teljesülnek).
                                 
                              
                  Közbeszerzési és támogatás odaítélési eljárások
            Azon tevékenységekre vonatkozóan, amelyek esetében az EK eljárásait kell alkalmazni, a következő szöveget kell módosítás nélkül beilleszteni: »Az intézkedést végrehajtó valamennyi szerződést a kérdéses eljárás elindításának időpontjában hatályban lévő, a külső műveletek végrehajtása céljából a Bizottság által meghatározott és közzétett eljárásoknak és szabványos dokumentumoknak megfelelően kell odaítélni és végrehajtani.«
            A következő szöveget kell módosítás nélkül beilleszteni, ha valamely nemzetközi szervezettel kötött megállapodás a meghatározott nemzetközi normáknak megfelelő saját szabályai és eljárásai alkalmazásáról rendelkezik: »Az intézkedést végrehajtó valamennyi szerződést az érintett nemzetközi szervezet által meghatározott és közzétett eljárásoknak és szabványos dokumentumoknak megfelelően kell odaítélni és végrehajtani.«
            Amennyiben nem az EK-eljárások, hanem más szabályok és eljárások alkalmazandóak, ezeket az eljárásokat meg kell határozni, és a pénzügyi szabályzatban meghatározott feltételeknek meg kell felelniük.
            Költségvetés és ütemezés
            A teljes összeg indikatív megoszlása fő összetevők, köztük az értékelés, pénzügyi ellenőrzés és láthatóság szerint. Adott esetben költségvetési tételenként adja meg a kedvezményezett TOT hozzájárulását is, illetve hogy ez a hozzájárulás természetben vagy készpénzben történt.
            Amennyiben lehetséges, jelölje meg a finanszírozás támogatásoknak és közbeszerzési szerződéseknek fenntartott hányadát; szerződések esetén jelölje meg a közbeszerzés típusát (szolgáltatások, áruk beszerzése, építési beruházások), illetve támogatások esetén jelölje meg a kedvezményezettek milyen fő kategóriájának szánják azokat.
            Adott esetben: Adja meg a közbeszerzési eljárások vagy ajánlattételi felhívások kiírásának indikatív időkereteit.
            Ha finanszírozási módként költségvetési támogatást alkalmaznak, adja meg hónapokban a kifizetések indikatív ütemezését, adott esetben az általános és a változó részletek között különbséget téve.
            Jelölje meg az intézkedés időtartamát hónapokban, a finanszírozási megállapodás aláírásától számítva (amennyiben nem írnak alá finanszírozási megállapodást, a szerződéskötéstől vagy más végrehajtási megállapodástól számítva).
            Teljesítmény-ellenőrzés és a kifizetés feltételei
            A teljesítmény-ellenőrzési eljárások leírása.
            Az ágazati politikai támogatási program teljesítménymutatói; a kormányzati ágazati programra vonatkozó átfogó teljesítményértékelési keretrendszerrel való összehangoltság; a teljesítmény-ellenőrzés folyamata; igazolás módja; (adott esetben) a teljesítmény mérésének megerősítését szolgáló intézkedések.
            Ha a finanszírozás módjaként költségvetési támogatást vagy összevont alapokat választanak: valamennyi részlet kifizetésének általános feltételei; területek, ahol egyedi részletek kifizetésére külön feltételeket határoznak meg.
            A kiemelt területhez tartozó politikák terén meg kell határozni a ráfordításokat, a kibocsátásokat, az eredményeket és amennyiben lehetséges, a hatásmutatókat. A mutatóknak figyelembe kell venniük a SMART kritériumokat (egyedi, rövid/középtávon mérhető, megvalósítható, reális és ütemezett), továbbá olyan induló és célszintet, illetve egyértelmű időtartamot kell magukban foglalniuk, amely lehetővé teszi az éves, félidős és záró felülvizsgálatok idején az összehasonlítást.
            Értékelés és pénzügyi ellenőrzés
            A (félidős, záró, utólagos) értékelések leírása és a pénzügyi ellenőrzések eljárásai.
            Kommunikáció és láthatóság
            A kommunikációs és láthatósági tevékenységek leírása.
            B. LEHETŐSÉG:   ÁLTALÁNOS KÖLTSÉGVETÉSI TÁMOGATÁS
            Megjelölés
            
                        Cím
                     
                     
                         
                     
                  
                        Összes költség
                     
                     
                        
                           EK-hozzájárulás
                        
                     
                  
                        Támogatási módszer/kezelési mód
                     
                     
                        Általános költségvetési támogatás –központosított kezelés
                     
                  
                        DAC-kód
                     
                     
                         
                     
                     
                        Ágazat
                     
                     
                         
                     
                  1.   Indoklás és a TOT háttere
            Gazdasági és társadalmi helyzet
            Makrogazdasági helyzet: a GDP szerkezete; a GDP növekedését és az inflációt magában foglaló friss gazdasági teljesítmény adatok; államháztartás, költségvetési hiány, államadósság terhe és hátralék összege; a kulcsfontosságú ágazatokra fordított összegek hányada; fizetési mérleg, folyó fizetési mérleg és tőkemozgások mérlege, tartalékok; monetáris helyzet; a külső támogatások szerepe a gazdaságban; a makrogazdasági változók fő múltbeli és várható tendenciáinak összefoglalása; a partnerország és a Nemzetközi Valutaalap közötti kapcsolat leírása; külön a TOT-ra jellemző bármely más makrogazdasági érdekű témák.
            A szegénység profilja és tendenciái: a lakosság egy főre eső reál GDP-jének alakulása; a gazdasági növekedési ráta és a szegénység csökkentésének kihívása közötti összefüggés; a szegénységet mérő felmérések eredményei; a fő szociális mutatók helyzete más országokhoz viszonyítva; az elmúlt évek mutatóinak alakulása (amennyiben rendelkezésre állnak).
            Jelezze, hogy a költségvetési támogatásra vonatkozó jogosultsági feltétel teljesül, tehát stabilitást elősegítő makrogazdasági politika valósul meg vagy kerül végrehajtásra, illetve hogy ezt a politikát az EK-nak támogatnia szükséges.
            A kedvezményezett TOT együttműködési politikája és stratégiája
            Fő politika, stratégiai prioritások és irányok:
            
                        —
                     
                     
                        A TOT politikája és stratégiája:
                        
                                    —
                                 
                                 
                                    A TOT politikájának és stratégiájának fő jellemzői (jelenlegi helyzet elemzése, politikai és stratégiai nyilatkozat, cselekvési terv(ek), középtávú pénzügyi terv és költségvetés, teljesítménymérés, -ellenőrzés és -értékelés).
                                 
                              
                                    —
                                 
                                 
                                    A politika és stratégia valósághűsége (például gazdasági növekedés és szegénység csökkentése közötti kapcsolat, stratégiai irányok).
                                 
                              
                                    —
                                 
                                 
                                    Felelősségvállalás a politikáért és stratégiáért.
                                 
                              
                  
                        —
                     
                     
                        Teljesítménymérés: olyan, teljesítménymutatókkal bíró ellenőrzési eljárás megléte, amely a célkitűzések megvalósítását méri; összhang a millenniumi fejlesztési célokkal, valamint politikai és gazdasági közelítés az EU-hoz; olyan program létezése, amely az alkalmazott teljesítménymutatók minőségét biztosítja.
                     
                  
                        —
                     
                     
                        Jelölje meg, hogy a költségvetési támogatásra vonatkozó jogosultsági feltétel teljesül, tehát jól meghatározott fejlesztési- vagy reformpolitika és -stratégia valósul meg, vagy kerül végrehajtásra, illetve hogy ezt a politikát az EK-nak támogatnia szükséges.
                     
                  (Adott esetben) ágazati politikák
            Áttekintés az e program alá tartozó elsődleges területek fő ágazatainak és ágazati politikáinak jellemzőiről.
            Államháztartás
            Fő államháztartási kérdések két fő területen:
            
                        —
                     
                     
                        Államháztartás irányítása:
                        
                                    —
                                 
                                 
                                    A létező államháztartás-irányítási rendszer minőségének értékelése;
                                 
                              
                                    —
                                 
                                 
                                    Az államháztartás-irányítás tökéletesítési folyamatának értékelése, beleértve a TOT hatóságainak elkötelezettségét az államháztartás-irányítás teljesítésének tökéletesítésére; a reformstratégia helytállósága és a végrehajtásának mértéke; az államháztartás-irányítás terén a kapacitásfejlesztési programok koordinációjának és végrehajtásának mértéke és helytállósága.
                                 
                              
                                    —
                                 
                                 
                                    Jelölje meg, hogy a költségvetési támogatásra vonatkozó jogosultsági feltétel teljesül, tehát az államháztartás irányításának tökéletesítésére hiteles és helytálló program létezik.
                                 
                              
                  
                        —
                     
                     
                        Nemzeti költségvetés és középtávú pénzügyi terv: a költségvetési támogatás nagysága a költségvetéshez viszonyítva; a költségvetés típusa és fedezete (beleértve a költségvetési bevételek és kiadások szerkezetét); a TOT politikája és stratégiája, és a költségvetési juttatások és kiadások közötti összefüggés; költségvetési stratégia (beleértve a költségvetés fenntarthatóságát, az adósság fenntarthatóságát, a költségvetési szabályokat, a finanszírozási stratégiákat); a gazdaságilag legelőnyösebb megoldásokkal kapcsolatos bármilyen munka; valamint bármilyen középtávú pénzügyi terv státusa (beleértve a fedezetet, a költségvetési folyamatban való integráció mértékét vagy annak hiányát, a politikákkal és stratégiákkal összhangban történő irányváltás mértékét).
                     
                  Összegyűjtött tapasztalatok
            Az összegyűjtött tapasztalatok összefoglalója, beleértve az ezen egyedi programhoz kapcsolódó korábbi intézkedések felülvizsgálatainak, felméréseinek, ellenőrzéseinek és értékeléseinek eredményeit.
            Kiegészítő intézkedések
            Az EK folyamatban lévő intézkedéseinek általános áttekintése; más adományozók és/vagy a kedvezményezett TOT-nak ezen intézkedést kiegészítő intézkedései.
            Adományozók koordinációja
            A kedvezményezett TOT-tal és/vagy egyéb adományozókkal, nevezetesen a tagállamokkal való koordináció eljárásának leírása.
            2.   Leírás
            Célkitűzések
            Átfogó célkitűzések: a TOT politikáján és stratégiáján alapszanak, általában véve a széles körű fejlesztési célkitűzésekhez és a millenniumi fejlesztési célokhoz való hozzájárulást foglalják magukban, mint például a gazdasági növekedést, a szegénység csökkentését, a biztonságot és a jószomszédi viszonyt, a világgazdaságban való integrációt, a gazdasági partnerséget.
            Cél (egyedi célkitűzés): a TOT politikáján és stratégiáján alapszik, az átfogó stratégia egyedi szempontjaira vonatkozik. Gyakran a makrogazdasági stabilitás javításával, az államháztartás irányításával, reformok végrehajtásával, valamint a kormányzati és szociális szolgáltatások teljesítményének javításával kapcsolatos.
            Várható eredmények és fő tevékenységek
            Várható eredmények: gyakran a közszektor vagy az államháztartási szektor jobb működésével és az általuk nyújtott árukkal és szolgáltatásokkal, valamint a közrend és a közkiadások kereteinek tökéletesítésével kapcsolatosak. Ezek az áruk és szolgáltatások lennének azok, amelyek az átfogó célkitűzésekhez – mint például a szegénység csökkentése és a millenniumi fejlesztési célok megvalósulása – járulnak hozzá.
            A tevékenységek magukban foglalják a politikai párbeszéddel, a kapacitás fejlesztési tevékenységekkel, a költségvetési támogatások kifizetési feltételeinek ellenőrzésével kapcsolatos kérdéseket. Az eszközök (vagy ráfordítások) főként költségvetési támogatásként nyújtott pénzügyi támogatásokra utalnak, megjelölve e támogatások nagyságát a fő makrogazdasági változókhoz viszonyítva.
            Érdekelt felek
            A fő érdekelt felek, köztük a kedvezményezettek leírása; konzultáció a civil társadalommal és más partnerekkel; az intézményi kapacitás tulajdonosi viszonyai és felmérése.
            Kockázatok és átvállalások
            A fő kockázatok megjelölése, nevezetesen a jogosultsági feltételekre való tekintettel, valamint az enyhítő intézkedések áttekintése.
            Több területhez is kapcsolódó kérdések
            Környezeti fenntarthatóság, nemek közötti egyenlőség, felelősségteljes kormányzás és emberi jogok.
            3.   Végrehajtási kérdések
            Költségvetés és ütemezés
            A teljes költségvetés és a kifizetések indikatív ütemezése hónapokban, adott esetben az általános/változó részletek között különbséget téve.
            Az intézkedése időtartama hónapokban megadva, a finanszírozási megállapodás aláírásától számítva.
            Az intézkedés kiegészítő támogatási intézkedéseit szolgáló költségvetési juttatások.
            Költségvetési támogatási módozatok
            Adja meg (a megfelelőt): közvetlen/közvetett; célzott/nem célzott; középtávú/rövid távú politika és stratégia.
            Közbeszerzési és támogatás-odaítélési eljárások
            Csak az olyan kiegészítő támogatások esetében, mint például a technikai segítségnyújtás, pénzügyi ellenőrzés, értékelés. A következő szöveget módosítás nélkül be kell illeszteni: »Az intézkedést végrehajtó valamennyi szerződést a kérdéses eljárás elindításának időpontjában hatályban lévő, a külső műveletek végrehajtása céljából a Bizottság által meghatározott és közzétett eljárásoknak és szabványos dokumentumoknak megfelelően kell odaítélni és végrehajtani.«
            Teljesítményellenőrzés és a kifizetés feltételei
            A teljesítményellenőrzési eljárások leírása, valamennyi részlet kifizetésének általános feltételei, az egyedi részletek kifizetésének külön feltételei. A kiemelt területhez tartozó politikák terén meg kell határozni a ráfordítást, a kibocsátást, az eredményt és amennyiben lehetséges, a hatásmutatókat. A mutatóknak figyelembe kell venniük a SMART kritériumokat (egyedi, rövid/középtávon mérhető, megvalósítható, reális és ütemezett), továbbá olyan induló és célszintet, illetve egyértelmű időtartamot kell magukban foglalniuk, amely lehetővé teszi az éves, félidős és záró felülvizsgálatok idején az összehasonlítást.
            Értékelés és pénzügyi ellenőrzés
            A (félidős, záró, utólagos) értékelések leírása és a pénzügyi ellenőrzések eljárásai.
            Kommunikáció és láthatóság
            A kommunikációs és láthatósági tevékenységek leírása.
            C. LEHETŐSÉG:   PROJEKTALAPÚ MEGKÖZELÍTÉS
            Megjelölés
            
                        Cím
                     
                     
                         
                     
                  
                        Összes költség
                     
                     
                        
                           Adja meg: EK-hozzájárulás és adott esetben a kedvezményezett TOT hozzájárulásai (és adott esetben egyéb adományozók hozzájárulásai)
                        
                     
                  
                        Támogatási módszer/kezelési mód
                     
                     
                        Projektalapú megközelítés – központosított (közvetlen vagy közvetett)/decentralizált/közös kezelés
                     
                  
                        DAC-kód
                     
                     
                         
                     
                     
                        Ágazat
                     
                     
                         
                     
                  1.   Indoklás
            Ágazati környezet
            Az érintett ágazat vagy tematikus terület (adott esetben regionális szintű) politikái és jellemzői, valamint a fő problémák, amelyek megoldására a projektet szánják.
            Összegyűjtött tapasztalatok
            Hivatkozás az ezen egyedi projektre vonatkozó korábbi intézkedések felülvizsgálataira, felméréseire, ellenőrzési eredményeire és értékeléseire.
            Kiegészítő intézkedések
            Az EK folyamatban lévő intézkedéseinek általános áttekintése; más adományozók és/vagy a kedvezményezett TOT-nak ezen intézkedést kiegészítő intézkedései.
            Adományozók koordinációja
            A kedvezményezett TOT-tal és/vagy egyéb adományozókkal, nevezetesen a tagállamokkal való koordináció eljárásának leírása.
            2.   Leírás
            Célkitűzések
            Az EK-támogatás átfogó célkitűzései és céljai (egyedi célkitűzései).
            Várható eredmények és fő tevékenységek
            Azon kijelölt problémák orvoslására kiválasztott stratégia, amelyek megoldására a projektet szánják; a várható eredmények ismertetése és annak megjelölése, hogy azok milyen módon valósulhatnak meg.
            Érdekelt felek
            A fő érdekelt felek, köztük a kedvezményezettek leírása; adott esetben konzultáció a civil társadalommal és más partnerekkel; az intézményi kapacitás tulajdonosi viszonyai és felmérése.
            Kockázatok és átvállalások
            A fő kockázatok megjelölése és az enyhítő intézkedések áttekintése, beleértve a végrehajtás előtt és során teljesítendő feltételeket; a javasolt intézkedés fenntarthatóságát igazoló elemek.
            Több területhez is kapcsolódó kérdések
            Környezeti fenntarthatóság, nemek közötti egyenlőség, felelősségteljes kormányzás és emberi jogok.
            3.   Végrehajtási kérdések
            Végrehajtás módja
            A kiválasztott finanszírozási módnak megfelelően válassza ki a vonatkozó lehetőséget:
            
                        —
                     
                     
                        Központosított kezelés.
                     
                  
                        —
                     
                     
                        Valamely nemzetközi szervezettel történt megállapodás aláírása alapján közös kezelés.
                     
                  
                        —
                     
                     
                        Valamely TOT-tal történt finanszírozási megállapodás aláírása alapján decentralizált kezelés (részben központosított végrehajtás, illetve részben decentralizált végrehajtás esetén ezt a lehetőséget válassza).
                        Jelölje meg azokat a feladatokat (közbeszerzési és támogatás-odaítélési eljárások/kifizetések), amelyek központosítását vagy decentralizálását tervezik, valamint az ajánlatkérő(ke)t és kifizető hatóságo(ka)t.
                        Decentralizált közbeszerzési szerződések és támogatás-odaítélési eljárások esetén:
                        
                                    —
                                 
                                 
                                    a Bizottság az 50 000 EUR-t meghaladó közbeszerzési szerződések szerződéskötési eljárásait előzetesen, az 50 000 EUR-val egyenlő vagy az alatti közbeszerzési szerződések szerződéskötési eljárásait pedig utólagosan ellenőrzi,
                                    vagy
                                 
                              
                                    —
                                 
                                 
                                    a Bizottság utólag ellenőrzi a szerződéskötési eljárásokat (a teljes decentralizáció csak akkor választható, ha a decentralizációnak a pénzügyi szabályzatban meghatározott feltételei teljes mértékben teljesülnek).
                                 
                              A kifizetések decentralizációja esetén (csak akkor lehetséges, ha a vonatkozó szerződések odaítélési eljárásait decentralizálták):
                        
                                    —
                                 
                                 
                                    a működési költségek és szerződések kifizetései a programbecslések alapján a következő plafonértékekig decentralizáltak:
                                    
                                                Építési beruházások
                                             
                                             
                                                Áruk beszerzése
                                             
                                             
                                                Szolgáltatások
                                             
                                             
                                                Támogatások
                                             
                                          
                                                < 300 000 EUR
                                             
                                             
                                                < 150 000 EUR
                                             
                                             
                                                < 200 000 EUR
                                             
                                             
                                                ≤ 100 000 EUR
                                             
                                          vagy
                                 
                              
                                    —
                                 
                                 
                                    a kifizetések teljes mértékben decentralizáltak (a teljes decentralizáció csak akkor választható, ha a decentralizációnak a pénzügyi szabályzatban meghatározott feltételei teljes mértékben teljesülnek).
                                 
                              
                  Közbeszerzési és támogatás-odaítélési eljárások
            Azon tevékenységekre vonatkozóan, amelyek esetében az EK eljárásait kell alkalmazni, a következő szöveget kell módosítás nélkül beilleszteni: »Az intézkedést végrehajtó valamennyi szerződést a kérdéses eljárás elindításának időpontjában hatályban lévő, a külső műveletek végrehajtása céljából a Bizottság által meghatározott és közzétett eljárásoknak és szabványos dokumentumoknak megfelelően kell odaítélni és végrehajtani.«
            A következő szöveget kell módosítás nélkül beilleszteni, ha valamely nemzetközi szervezettel kötött megállapodás a meghatározott nemzetközi normáknak megfelelő saját szabályai és eljárásai alkalmazásáról rendelkezik: »Az intézkedést végrehajtó valamennyi szerződést az érintett nemzetközi szervezet által meghatározott és közzétett eljárásoknak és szabványos dokumentumoknak megfelelően kell odaítélni és végrehajtani.«
            Amennyiben nem az EK-eljárások, hanem más szabályok és eljárások alkalmazandóak, ezeket az eljárásokat meg kell határozni, és a pénzügyi szabályzatban meghatározott feltételeknek meg kell felelniük.
            Költségvetés és ütemezés
            A teljes összeg indikatív megoszlása fő összetevők, köztük az értékelés, pénzügyi ellenőrzés és láthatóság szerint. Adott esetben költségvetési tételenként adja meg a kedvezményezett TOT hozzájárulását is, illetve hogy ez a hozzájárulás természetben vagy készpénzben történt.
            Amennyiben lehetséges, jelölje meg a finanszírozás támogatásoknak és közbeszerzési szerződéseknek fenntartott hányadát; szerződések esetén jelölje meg a közbeszerzés típusát (szolgáltatások, áruk beszerzése, építési beruházások), illetve támogatások esetén jelölje meg a kedvezményezettek milyen fő kategóriájának szánják azokat.
            Adott esetben adja meg a közbeszerzési eljárások vagy ajánlattételi felhívások kiírásának indikatív időkereteit.
            Az intézkedés tervezett időtartama hónapokban, a finanszírozási megállapodás aláírásától számítva (amennyiben nem írnak alá finanszírozási megállapodást, a szerződéskötéstől vagy más végrehajtási megállapodástól számítva).
            Teljesítmény-ellenőrzés
            A teljesítmény-ellenőrzési eljárások leírása; az előrehaladást mérő fő mutatók áttekintése. A kiemelt területhez tartozó politikák terén meg kell határozni a ráfordításokat, a kibocsátásokat, az eredményeket és amennyiben lehetséges, a hatásmutatókat. A mutatóknak figyelembe kell venniük a SMART kritériumokat (egyedi, rövid/középtávon mérhető, megvalósítható, reális és ütemezett), továbbá olyan induló és célszintet, illetve egyértelmű időtartamot kell magukban foglalniuk, amely lehetővé teszi az éves, félidős és záró felülvizsgálatok idején az összehasonlítást.
            Értékelés és pénzügyi ellenőrzés
            A (félidős, záró, utólagos) értékelések leírása és a pénzügyi ellenőrzések eljárásai.
            Kommunikáció és láthatóság
            A kommunikációs és láthatósági tevékenységek leírása.”